Document ID: 32005R1570

ΚΑΝΟΝΙΣΜΌΣ (ΕΚ) αριθ. 1570/2005 ΤΗΣ ΕΠΙΤΡΟΠΉΣ
της 27ης Σεπτεμβρίου 2005
για τη διόρθωση του κανονισμού (ΕΚ) αριθ. 2104/2004 περί λεπτομερειών εφαρμογής του κανονισμού (ΕΚ) αριθ. 639/2004 του Συμβουλίου για τη διαχείριση αλιευτικών στόλων που είναι νηολογημένοι στις εξόχως απόκεντρες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για την διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 11 παράγραφος 5,
τον κανονισμό (ΕΚ) αριθ. 639/2004 του Συμβουλίου, της 30ής Μαρτίου 2004, για τη διαχείριση αλιευτικών στόλων που είναι νηολογημένοι σε άκρως απόκεντρες περιοχές της Κοινότητας (2), και ιδίως το άρθρο 1 παράγραφος 2 και το άρθρο 4 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2104/2004 της Επιτροπής (3) καθορίζει λεπτομερείς κανόνες για τη διαχείριση αλιευτικών στόλων στις άκρως απόκεντρες περιοχές έως τις 31 Δεκεμβρίου 2006 και καθορίζει ιδίως τα ιδιαίτερα επίπεδα αναφοράς ανά τμήμα του στόλου για καθεμία από τις άκρως απόκεντρες περιφέρειες της Γαλλίας, της Πορτογαλίας και της Ισπανίας.
(2)
Στο παράρτημα του κανονισμού (ΕΚ) αριθ. 2104/2004 οι ονομασίες δύο τμημάτων του στόλου για τη γαλλική περιφέρεια της Ρεϋνιόν είναι εσφαλμένες και θα πρέπει να διορθωθούν. Η διόρθωση αυτή θα πρέπει να εφαρμοστεί αναδρομικά και δεν θα προκαλέσει οποιασδήποτε επιβλαβείς επιπτώσεις στους επιχειρηματίες.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2104/2004 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 2005.

Labels: 18
19
6